Утвърждавам: ………………………….

Пепа Владимирова - Управител

# Политика за оповестяване на

**информация на „СБПЛББ-РОМАН” ЕООД**

 Политиката за оповестяване на информация на „СБПЛББ-РОМАН” ЕООД е разработена на основание чл. 63, ал. 1 от Правилника за прилагане на Закона за публичните предприятия.

## ОБЩИ ПОЛОЖЕНИЯ:

* 1. Настоящата Политика определя обхвата на информацията, предмет на оповестяване от „СБПЛББ - РОМАН” ЕООД (Дружеството) в качеството и на публично предприятие съгласно Закона за публичните предприятия.
	2. Дружеството оповестява и осигурява лесен достъп да информацията, подлежаща на публично оповестяване по Закона за публичните предприятия и Правилника за неговото прилагане, приет с ПМС №85 от 30 април 2020 г.
	3. Политиката за оповестяване е съобразена и се прилага в съответствие с действащите в Република България нормативни изисквания, включително със Закона за публичните предприятия, Закона за счетоводството, Закона за независимия финансов одит, Търговския закон и подзаконовите актове по прилагането им.

## ЦЕЛ И ПРИНЦИПИ:

* 1. Цел на настоящата Политика е да очертае рамката за предоставяне на информация за Дружеството и дейността му.
	2. При оповестяване на информацията, Дружеството се ръководи от принципите за :
		1. Законност;
		2. Точност;
		3. Достъпност;
		4. Равнопоставеност;
		5. Навременност;
		6. Цялостност;
		7. Регулярност.
	3. В определени случаи, съгласно действащото законодателство, оповестяването на определена информация не е позволено. Такива случаи са, ако:
		1. това води до нарушаването на закон или друг нормативен акт;
		2. информацията съдържа: служебна и/или търговска тайна (поверителна информация), лични данни по смисъла на Закона за защита на личните данни.

## ИНФОРМАЦИОННИ КАНАЛИ:

3.1. За целите на оповестяването на информация Дружеството използва официалната си интернет страница (<http://www.sbplbbroman.com/>).

3.2. Други канали: интернет страниците на Агенцията за публичните предприятия и контрол, Министерство на здравеопазването и Агенция по вписванията.

## СЪДЪРЖАНИЕ:

* 1. Информацията, подлежаща на публично оповестяване включва структура на Лечебното заведение, профил на купувача, обяви и контакти.
	2. Органите на управление и контрол на Дружеството оповестяват тримесечните и годишните финансови отчети, анализи и доклади по чл. 29 от Закона за публичните предприятия за дейността на предприятието в съответствие със Закона за счетоводството и приложимите счетоводни стандарти.

4.2.1. Тримесечното отчитане включва оповестяване на:

1. междинни финансови отчети, съставени съгласно приложимите счетоводни стандарти;

2. междинен анализ на дейността, включващ и анализ на изпълнението на финансовите и нефинансовите цели.

4.2.2. Годишното отчитане включва оповестяване на:

1. годишни финансови отчети, съставени съгласно приложимите счетоводни стандарти;

2. годишен доклад за дейността, изготвен съгласно Закона за счетоводството и Търговския закон, включващ и анализ на изпълнението на финансовите и нефинансовите цели;

3. доклад на регистрирания одитор;

4. нефинансова декларация по чл. 48 от Закона за счетоводството, както и отчети за оценка на риска, човешките ресурси и трудовите отношения, устойчивостта, въздействието върху околната среда, сделките между свързани лица и отчет за членовете на управителните и контролните органи, включително отчет за тяхното възнаграждение, отчет за изпълнението на възложените задължения за извършване на обществени услуги и на целите на публичната политика;

5. декларация за корпоративно управление съгласно чл. 100н, ал. 7, т. 1 от Закона за публичното предлагане на ценни книжа – за предприятията, категоризирани като "големи", и предприятия, на които са възложени задължения за извършване на обществени услуги и/или цели на публичната политика;

6. аналитична отчетност на приходите и разходите на предприятието за изпълнение на възложените му задължения за извършване на обществена услуга или за изпълнение на цели на публичната политика;

7. доклад и въпросник за самооценка на състоянието на системите за финансово управление и контрол, изготвени съгласно Закона за финансовото управление и контрол в публичния сектор;

8. друга изискуема информация.

* 1. Всяка друга информация, извън горепосочената, се оповестява публично, когато е необходимо, и в случай, че не съдържа служебна и / или търговска тайна (поверителна информация ), лични данни по смисъла на Закона за защита на личните данни, след преценка на управителя на Дружеството.
	2. При необходимост от провеждане на търг или конкурс за продажбата на дълготрайни материални активи – движими вещи, и дълготрайни нематериални активи, както и сключването на договори за наем на дълготрайни материални активи се спазват правилата на Закона за публичните предприятия, Правилника за прилагане на Закона за публичните предприятия. При всички други случаи се прилагат правилата на съответните нормативни актове.

## СРОКОВЕ ЗА ПУБЛИКУВАНЕ НА ИНФОРМАЦИЯТА:

5.1. Лечебното заведение оповестява информацията в регулативно изискуемите срокове.

## ПРОВЕРКА И ОЦЕНКА

* 1. Оценката на съответствието на информацията, която трябва да бъде оповестена, с изискванията на нормативните актове, се извършва в следните стъпки:
		1. съставяне на списък на нормативните актове, които касаят дейността на лечебното заведение;
		2. проверка за актуалност на нормативните актове;
		3. определяне на конкретните изисквания, отнасящи се до дейността на лечебното заведение;
		4. оценяване на съответствието спрямо конкретните изисквания;
		5. определяне на мерки за постигане на съответствието на информацията, която трябва да бъде оповестена, с изискванията на нормативните актове.
	2. Информацията, публикувана на интернет страницата се преглежда и актуализира регулярно.
	3. Лица, отговорни за публикуването на информацията, която трябва за бъде оповестена, е главният счетоводител и системният организатор на Дружеството.

## ДОПЪЛНИТЕЛНИ РАЗПОРЕДБИ

§1. По смисъла на настоящата Политика:

* 1. „Вътрешна информация“ е точна информация, която не е била направена публично достояние, свързана пряко или косвено с ЛЗ, ако бъде направена публично достояние, би могла да повлияе чувствително.
	2. „Съществена информация“ е информация, чието пропускане или невярно представяне би могло да промени или да повлияе върху оценката или решението на даден ползвател, разчитащ на тази информация.
	3. „Търговска тайна“ е информация, чието оповестяване би нарушило конкурентната позиция на ЛЗ.
	4. „Поверителна информация“ е информация, свързана с взаимоотношения с клиенти, контрагенти, работници и служители, чиято поверителност ЛЗ трябва да пази.

## ЗАКЛЮЧИТЕЛНИ РАЗПОРЕДБИ

§2. Политиката е публично достъпна на интернет страницата на лечебното заведение на адрес:( <http://www.sbplbbroman.com/>);

§3. Настоящата политика е утвърдена от Управителя на „СБПЛББ-РОМАН“ ЕООД на 15.05.2020г..

§4. Настоящата политика е актуализирана от Управителя на „СБПЛББ-РОМАН“ ЕООД на 15.03.2023г.